Diari Oficial de la Generalitat Valenciana


Sumari del DOGV 4760, del 25-05-2004 (2004/5128)

Informació pública de l'alternativa tècnica del programa d'actuació integrada de la Vereda del Obispo, del Pla General d'Ordenació Urbana d'Orihuela.
-----------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5128


Organisme emissor
:   J. Tarancon Casas y Proyectos, SL

Tipus de document
:   Anunci

Informació pública de l'alternativa tècnica del programa d'actuació integrada de la Vereda del Obispo, del Pla General d'Ordenació Urbana d'Orihuela. [2004/Q5128]
  
La mercantil J. Tarancón Casas y Proyectos, SL, ha formulat a l'empara del que establixen els articles 44, 48 i 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, alternativa tècnica de programa d'actuació integrada, acompanyada del pla parcial modificatiu, per al desenrotllament de la unitat d'execució única delimitada pel sector Vereda del Obispo, del Pla General d'Ordenació Urbana d'Orihuela.
  
D'acord amb el que establix l'article 48 de la llei esmentada, es fa constar que l'alternativa tècnica i els projectes complementaris presentats comprenen els següents documents: memòria del programa, pla parcial modificatiu, estudi d'impacte mediambiental, projecte d'homologació i avantprojecte d'urbanització.
  
L'objecte de la iniciativa és l'ordenació detallada, programació i completa urbanització de l'àmbit de la unidad de ejecución de la Vereda del Obispo, del Pla General d'Ordenació Urbana d'Orihuela.
  
La notaria en què estan protocol·litzats els documents és la de Juan Vélez Bueno, notari del Col·legi d'Alacant, amb residència a Orihuela, i amb domicili al carrer de l'Obispo Rocamora, número 27.
  
L'exemplar depositat a l'Ajuntament d'Orihuela es va presentar en data 18 de maig de 2004, i s'identifica com a programa d'actuació integrada de la Vereda del Obispo, del Pla General d'Ordenació Urbana d'Orihuela.
  
En aplicació del que establix l'article 48.1.c en relació amb l'article 46.3 de la llei esmentada, se sotmet l'esmentada alternativa tècnica de programa, amb la documentació annexa, a informació pública pel termini de 20 dies hàbils, comptadors des de l'última publicació d'este anunci en el Diari Oficial de la Generalitat Valenciana.
  
Durant este termini, qualsevol persona podrà comparéixer en l'expressada notaria en dia hàbil, de 09.00 a 14.00 hores, per a obtindre una còpia de l'acta de protocol·lització dels documents esmentats o sol·licitar que se li hi exhibisca.
  
Així mateix, es fa constar la possibilitat de consultar a l'Ajuntament d'Orihuela, en horari d'atenció al públic, les actuacions derivades de la documentació depositada, així com de presentar davant el mateix ajuntament, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'esta iniciativa de programa, algú haguera iniciat una segona exposició d'una altra en competència amb aquella, procedirà la pròrroga de terminis regulada en l'article 46.4 de la Llei 6/1994 esmentada.
  
A l'efecte de complir el que s'establix en l'article 59.4 de la Llei de 26 de novembre de 1992, este anunci es dirigix a aquells titulars cadastrals la identitat o l'adreça dels quals no consta en la relació emesa pel Centre de Gestió Cadastral.